b'\n_START_ARTICLE_\nL\xc3\xb8ftegrund\n_START_PARAGRAPH_\nL\xc3\xb8ftegrund er en grafisk akvatinte teknik (almindeligvis det samme som sukkerakvatinte), som giver mulighed for at male p\xc3\xa5 trykpladen, og f\xc3\xa5 et tilsvarende positivt resultat i trykket. Det vil sige at der kan gengives pr\xc3\xa6cise penselstr\xc3\xb8g, som males p\xc3\xa5 pladen, i den resulterende tryk.\n_START_SECTION_\nGrundl\xc3\xa6ggende metode\n_START_PARAGRAPH_\nVed l\xc3\xb8ftegrund bemales en trykplade p\xc3\xa5f\xc3\xb8rt akvatintegrund med en opl\xc3\xb8sning af sukker, gummi arabicum og sort pigment. N\xc3\xa5r det er t\xc3\xb8rret, d\xc3\xa6kkes hele pladen med et tyndt lag asfaltlak eller h\xc3\xa5rdgrund, som igen f\xc3\xa5r lov at t\xc3\xb8rre. Pladen l\xc3\xa6gges nu i bl\xc3\xb8d i varmt vand, som f\xc3\xa5r sukkeropl\xc3\xb8sningen til at \xe2\x80\x9dl\xc3\xb8fte sig\xe2\x80\x9d og blotte pladen. Herefter neds\xc3\xa6nkes pladen i syrebad, evt. trinvis, dvs. over flere gange med afd\xc3\xa6kning af dele af pladen undervejs, hvis der \xc3\xb8nskes flere toner. Herefter er pladen klar til tryk.'